als_Latn dik_Latn sag_Latn
Kohë më parë është folur se Apple dhe Samsung po planifikojnë të krijojnë tabletë me ekran më të madh se standardi 10 inç. Tableti i shumëpërfolur i Samsung-ut, “Warhol”, me ekran 13.3 inç, është shfaqur së fundmi në internet, dhe tani falë një fotoje të postuar në internet nga Nowhereelse.fr, kemi një pamje të tabletit të përfolur të Apple-it, iPad Pro.
Thuhet se iPad Pro do të ketë ekran 12.9 inç, që do të thotë se është pothuajse pak më i madh se Mac Book Air i Apple-it, dhe shumë më i madh se iPad Air i Apple-it që ka ekran 9.7 inç, me një diferencë në madhësi me 3.2 inç.
Siç e shihni në foton sipër, pajisja duket e madhe, të paktën në krahasim me tabletët e tjerë. Gjithashtu si duket do të ketë të njëjtin dizajn si iPad-ët e tjerë. Përveç këtyre, nuk kemi më informacion mbi këtë pajisje.
Dihet vetëm që iPad Pro mund të prezantohet në vitin 2015 dhe do të ketë një ekran UHD. Gjithsesi këto janë vetëm thashetheme, duhet të presim konfirmimin zyrtar të kompanisë për t’i vërtetuar.
(Herë të lexuara: 262)
als_Latn als_Latn als_Latn als_Latn als_Latn